Møtereferat – Tilsynsforum

|  |  |
| --- | --- |
| Dato: | 06.12.2021 |
| Klokkeslett: | Kl. 09.00-11.00 |
| Møterom: | Digitalt på Teams |
| Tilstede: | Representanter fra Statsforvalteren, Arbeidstilsynet, Mattilsynet, Østfold kontrollutvalgssekretariat (ØKUS), Viken Kontrollutvalgssekretariat (VIKUS), Kontrollutvalgssekretariat for Oslo og kontrollutvalgssekretariat for Viken fylkeskommune. |
| Forfall:  | DSB, Vegvesenet, Arkivverket, Datatilsynet, Kartverket |
| Referent: Fakra Butt | Møteleder: Fakra Butt  |
| **Sak** | Beskrivelse |
| 1. | Referat fra forrige møte* Gjennomgang av verktøyet «Kommunebilder» ikke fulgt opp, saken tas opp senere i 2022
 |
| 3.  | OrienteringssakerSe presentasjonen* **Veiledere og rundskriv til kommuneloven**

For å sikre at kommuneloven tolkes og håndheves likt på tvers av sektorer og av alle brukere har kommunal- og moderniseringsdepartementet gitt ut noen veiledere. På tilsynsområdet gjelder dette:* [Veileder til forskrift om kontrollutvalgs- og revisjonsforskriften](https://www.regjeringen.no/contentassets/0f8e0bdc7ac743a6ba4b6e73c7f295e3/veileder-til-forskrift-om-kontrollutvalg-og-revisjon.pdf)
* [Veileder om kommunelovens internkontrollbestemmelser](https://www.statsforvalteren.no/siteassets/fm-oslo-og-viken/kommunal-styring/kommuneokonomi/kmd-veilder-internkontroll.pdf)

Arbeid med veilederen om hvordan utnytte synergier mellom statlig tilsyn og kommunal egenkontroll er gjenopptatt hos departementet. Formålet med denne veilederen er å få til deling av informasjon og unngå unødvendige tilsyn og forvaltningsrevisjoner.* **Harmonisering av begreper i tilsyn med kommuneplikter**

Det ble nedsatt en arbeidsgruppe i 2018 som skulle gi en oversikt over begreper som ble benyttet i forbindelse med tilsyn, og levere innspill til hvordan begrepene kan samordnes. Arbeidsgrupperapporten ble sendt til departementet i 2019. Hensikten med begrepsharmoniseringen er at ulik begrepsbruk ikke skal være til hinder for samordning og ikke skal være et problem for kommunene. Departementet har nå gjenopptatt arbeidet med begreper og vil å klargjøre innholdet i dem, slik at man øker bevisstheten og evt. unngår misforståelser.* **1. desember fristen for tilsynsmyndighetene til å levere tilsynsplaner**

Alle statlige tilsynsetater som fører tilsyn direkte med kommunene skal innen 1. desember underrette statsforvalteren om tilsynsplaner for kommende år, jf. koml. § 30-6 andre ledd.Etter noen års erfaring med felles frist ønsker noen etater endring, slik at fristen blir mer fleksibel/ løpende. Departementet skal vurdere behovet for endring av felles fristen, og enn så lenge vil 1. desember fristen gjelde.  |
|  | Kort gjennomgang av den «nye» tilsynskalenderenSe presentasjonenDe som ikke fikk med seg lanseringen av den nye kalenderen kan fortsatt se opptaket på [nettsiden vår](https://www.statsforvalteren.no/nb/oslo-og-viken/kommunal-styring/tilsyn/lansering-av-ny-nasjonal-tilsynskalender/).Visuelt er kalenderen endret, men ikke all funksjonalitet er på plass. Det er fortsatt mye forbedringsarbeid som gjenstår og gjør samordningen i praksis utfordrende. Feil, mangler og forbrdringer meldes inn løpende til oss, som tar det videre til statsforvalterens fellestjenetser (STAF).  |
|  | Status på 2021 tilsyn- hvordan ser det ut i kalenderen?Se presentasjonenAlle statlige tilsynsetater og kontrollutvalgssekretariatene har jobbet godt med å legge inn planer for tilsyn og revisjoner for 2021. Registrert aktivitet er historisk høy. Det er noe vedlikeholdsbehov av informasjonen som fremgår av kalenderen. Dette gjelder å endre status på tilsynene og laste opp tilsynsrapporter. Ved overgangen til den nye tilsynskalenderen er det en vesentlig nedgang i antall registrerte forvaltningsrevsisjoner. Statsforvaleteren undersøker nærmere med STAF, og sender en orientering om årsaken.Det bemerkes av Kontrollutvlaggsekratariatet for Oslo at det er viktig at kalenderen bevarer registrert informasjon, hvis ikke kan den skape lojalitetsproblemer.Status «utført» blir brukt forskjellig av de ulike statlige tilsynsetatene. I utgangspunktet vurderer statsforvalteren denne statusen som overflødig og har foreslått den fjernet. Enn så lenge skal statusen brukes og forå sikre felles praksis skal statsforvalteren beskrive hvordan den skal brukes av statlige tilsynsetater.  |
|  | Gjensidige orienteringer om planlagte tilsyn for 2022 og tidsplanen videreSe presentasjonen* **Arbeidstilsynet**

Det jobbes med risikobildet.Overordnet handlingsplan for 2022 ikke endelig vedtatt enda.Det planlegges tilsyn innen helse og omsorg og NAV. Tilsynsaktiviteten vil bli lagt inn i kalenderen. * **Mattilsynet**

Mattilsynet skal i 2022 føre tilsyn med vannforsyningssystemer og forbrenningsanlegg. I tillegg skal det føres tilsyn med et utvalg av institusjonskjøkken med sårbare brukere. * **VIKUS**

Minst en revisjon pr kommune pr år. Antall revisjoner varierer etter kommunestørrelse.Planlagte revisjoner vil bli lagt inn i kalenderen på starten av året 2022. * **OSLO**

Revisjonene vedtas to ganger i året. Revisjonene for første halvår 2022 skal vedtas 25.01 og for andre halvår på slutten av august. Antall revisjoner varierer noe, men ligger et sted mellom 6-8 + oppfølgingsrevisjoner. * **ØKUS**

Indre Østfold nå en del av ØKUS.Alle 11 kontrollutvalg behandler plan for forvaltningsrevisjon for perioden januar 2022 til juli 2024 i disse dager. Det ser ut til at alle kommune- og bystyrene rekker å vedta planen for sin kommune før jul.Planlagte forvaltningsrevisjoner legges inn i tilsynskalenderen så snart planene er vedtatt, forhåpentligvis før jul.Det er vanskelig å tidfeste det enkelte forvaltningsrevisjonsprosjektet så tidlig i planperioden, slik at det i kalenderen registreres en foreløpig antatt periode.* **Kontrollutvalgssekretariat for Viken fylkeskommune**

Det jobbes med risiko og sårbarhetsvurdering.Revisjonene vedtas for kommende året den 15.02.2022.* **Statsforvalteren i Oslo og Viken**

Se presentasjonenMulige kollisjoner mellom planlagte tilsyn for 2022 og gjennomførte revisjoner for 2021 undersøkes av fagavdelingene hos statsforvalteren. **Oppsummering av runden*** Lav terskel for å ta kontakt, orientere om nye eller endrede planer/ aktiviteter i kalenderen. Informer heller for mye enn for lite.
* Alle har et ansvar for å spre tilsynsbelastningen og ta hensyn til allerede planlagte tilsyn og revisjoner. Registrert aktivitet i kalenderen skal til enhver tid være oppdatert i forhold til planene.
* Tilsynssamordning blir ikke bedre, enn det vi gjør den til i fellesskap. Vi jobber mot felles mål.
 |
| 5. | Møteplan for 2022Se presentasjonenGi en tilbakemlding om tidspunktet ikke passer innen 17.12.2021. Digital innkalling sendes kort tid etterpå.  |
|  | EventueltIngen punkter |